
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА



[bookmark: _GoBack]Р Е Ш Е Н И Е     № ВР-26-ПР/2025 г. 
за преценяване на необходимостта от извършване на оценка на въздействието върху околната среда 


На основание чл. 93, ал. 3 и ал. 6 от Закона за опазване на околната среда (ЗООС), чл. 7, ал. 1 и чл. 8, ал. 1 от Наредба за условията и реда за извършване на оценка на въздействието върху околната среда (Наредбата за ОВОС) чл. 31, ал. 4 и ал. 6 от Закона за биологичното разнообразие (ЗБР), чл. 40, ал. 4 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), представена писмена документация  от възложителя по Приложение № 2 към чл. 6 от Наредбата за ОВОС и по чл. 10, ал. 1 и 2 от Наредбата за ОС и становища от специализирани ведомства


Р Е Ш И Х 

да не се извършва оценка на въздействие върху околната среда за инвестиционно предложение: „Изграждане на сграда за обществено обслужване с търговски обекти“, в поземлен имот с идентификатор 12259.915.24, местност „Дърводелци“, землището на гр. Враца, общ. Враца, обл. Враца, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони
възложител: Илиян Митков Димитров
седалище: ул. „Полковник Кетхудов“, № 32, ет.2, ап. 2, гр. Враца, област Враца



Кратко описание на инвестиционното предложение (ИП):

ИП е ново и предвижда ново строителство – изграждане сграда за обществено обслужване и търговски обекти в поземлен имот с идентификатор 12259.915.24, земеделска земя в местност „Дърводелци“, землището на гр. Враца, общ. Враца, обл. Враца. За реализацията на ИП е необходимо да се проведе процедура по смяна предназначението на земята, с цел отреждане на устройствени показатели в съответствие с инвестиционното намерение. 
 Сградата ще се разположи в югозападната част на имота, на един етаж, със застроена площ около 150 кв. м. Ще се изгради от метална конструкция, като в нея ще се разпределят магазини за промишлени стоки и офиси.
Обектът ще се реализира в съответствие и при запазване на съществуващата техническа инфраструктура. Достъпът до имота е осигурен от югозапад, посредством съществуващ път. Няма да се засягат съседни имоти.
Формираните по време на изграждането изкопни земни маси ще се използват за обратен насип и вертикална планировка. Имотът е водоснабден от градската водопроводна мрежа. Не се налага водовземане за питейни, промишлени или други нужди. 
Водоснабдяването за битови нужди на обекта ще се осъществи съгласно предписанията на ВиК Враца. От предвидените дейности няма да се формират производствени отпадъчни води. Количествата битови отпадни води, посредством сградна и площадкова канализация, ще постъпват в бетонова събирателна шахта – водоплътна изгребна яма
Имотът е захранен с ел. енергия. Не се предвижда използването по време на строителство и експлоатация на сградата на природни ресурси. 
	Генерираните по време на строителството и експлоатацията на обекта отпадъци ще се третират съгласно Закона за управление на отпадъците.
Реализацията на ИП не е свързана с отделянето на наднормени емисии от вредни вещества в атмосферния въздух и шум. Очаква се въздействие върху атмосферния въздух от отделянето на прах и газове от МПС и строителната техника при извършване на изкопните и строително-монтажните работи. За отопляване на помещенията ще се използват калорифери. 
Експлоатацията на обектите нe е свързана с отделяне на вещества, при които се осъществява или е възможен контакт на води с приоритетни и/или опасни вещества. Не се предвижда използване на опасни химични вещества при строежа и експлоатацията им. Изпълнението на предвидените дейности не е свързано с използването на взрив.
Инвестиционното предложение попада в обхвата на т. 10 „инфраструктурни инвестиционни предложения“, буква „б“ „за урбанизирано развитие, включително строителство на търговски центрове и паркинги“ на Приложение № 2 на ЗООС. В тази връзка, съгласно чл. 93, ал. 1, т. 1 от същия закон, ИП подлежи на процедура по преценяване на необходимостта от извършването на оценка на въздействието върху околната среда (ОВОС). В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца. 
Мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). Най-близо разположената защитена зона, на 600 м, е BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ, бр.19/05.03.2021 г.). 
Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по оценка за съвместимостта му с предмета и целите на опазване на защитените зони, по реда на чл. 31, ал. 4 във връзка с ал. 1 от ЗБР, която се провежда чрез процедурата по преценяване на необходимостта от извършване на ОВОС. 
След преглед на представената документация и на основание чл. 40, ал. 3 от горецитираната Наредба за ОС, въз основа на критериите по чл. 16 от нея, е направена преценка за вероятната степен на отрицателно въздействие, според която инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.
Представени са становища от БДДР – Плевен, Регионална здравна инспекция – Враца (РЗИ – Враца) и община Враца, които са включени в мотивите на настоящото Решение.

М О Т И В И

І. Характеристики на инвестиционното предложение: размер, засегната площ, мащабност, обем, взаимовръзка и кумулиране с други съществуващи и/или одобрени инвестиционни предложения; ползване на природни ресурси, земните недра, почвите, водите и биологичното разнообразие; генериране на отпадъци, замърсяване и вредно въздействие; риск от големи аварии и/или бедствия; рискове за човешкото здраве:
1. Предмет на ИП е изграждане на сграда за обществено обслужване и търговски обекти в поземлен имот с идентификатор 12259.915.24, с площ 15 001 кв. м, в местност „Дърводелци“, землището на гр. Враца, общ. Враца, обл. Враца
2. Предвид предназначението на обекта не се очаква извършваните дейности по време на изграждането му да доведат до значително отрицателно въздействие върху компонентите и факторите на околната среда.
3. ИП няма връзка с други инвестиционни предложения в района.
4. Реализацията и експлоатацията на обекта не предполага използването на  значителни количества природни ресурси, земни недра, почви, води и биологично разнообразие. 
5. Инвестиционното предложение не предвижда и не е пряко свързано с водовземане и/или ползване на воден обект по смисъла на Закона за водите. 
6. Предвид характера на описаните дейности не се очаква образуване на големи количества отпадъци. 
7. Реализацията на ИП не е свързана с дейности и съоръжения, в които се очаква наличие на опасни химични вещества в количества над пределните прагове, съгласно Приложение №3 от ЗООС.
8. В резултат от реализацията на ИП не се очаква замърсяване, вредно въздействие и   дискомфорт за околната среда. 
9. Съгласно становище на БДДР – Плевен (изх. № ПУ-01-387542-1/04.06.2026 г.):
9.1. Реализацията на ИП е допустима спрямо целите и мерките за постигане на добро състояние на водите, определени в ПУРБ 2022-2027 г.
9.2. Реализирането на ИП е допустимо спрямо ПУРН 2022-2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици. 
9.3. В Закона за водите (ЗВ) няма забрани, касаещи предвидените дейности в ИП. ИП е допустимо при спазване на законовите изисквания.
9.4. Не се очаква реализацията на ИП да окаже негативно въздействие върху водите и водните екосистеми и е допустима спрямо ПУРБ и ПУРН в Дунавски район за периода 2022-2027 г. , и спрямо Закона за водите и наредбите към него, при спазване на мерките и законовите изисквания, посочени в т.1 и т.2 от становището. 
10. Характерът на ИП не предполага възникване на риск от аварии и/или бедствия.
11. По представената информация е проведена консултация с РЗИ – Враца по реда на чл. 7, ал. 2, т. 2 от Наредбата за ОВОС, по отношение степента на значимост на въздействието и риска за човешкото здраве. Получено е становище по компетентност с изх. № 10-36-1/24.06.2026 г. на РЗИ – Враца, съгласно което реализирането на ИП няма да окаже отрицателно въздействие върху хората и тяхното здраве при изпълнение на условията, посочени в становището. 

ІІ. Местоположението на инвестиционното предложение: съществуващо и одобрено земеползване, относителното изобилие, достъпност, качеството и възстановителна способност на природните богатства; абсорбционен капацитет на природната среда; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушени или се смята, че съществува такава вероятност; гъстонаселени райони; ландшафт и обекти с историческа културна или археологическа стойност; територии и/или зони и обекти със специфичен санитарен статут или подлежащи на здравна защита:
1. Инвестиционното предложение  ще се реализира в поземлен имот 12259.915.24, в местност „Дърводелци“, землището на гр. Враца, общ. Враца, обл. Враца. Трайното предназначение на територията: Земеделска, начин на трайно ползване: Нива, категория на земята:9.
2. Предвидените с инвестиционното предложение дейности не ограничават ползването на съседни имоти по предназначение.
3. За реализацията на ИП не са необходими допълнителни площи. Строителните дейности ще се изпълнят изцяло в имота на възложителя.
4. Съгласно становище на БДДР – Плевен (изх. № ПУ-01-542-1/04.06.2026 г.), към настоящия момент: 
4.1. ИП попада във водосбора на повърхностно водно тяло с код BG1IS135R1226, и име „Искър“ и географски обхват „р. Искър от вливане в р. Габровница при Елисейна до вливането на р. Малък Искър при Роман“. Водното тяло е естествено, оценено в умерено екологично състояние и непостигащо добро химично състояние. 
4.2. ИП попада в обхвата на разпространение на подземно водно тяло с код  BG1G00000QPO27 и име „Порови води в Кватернера – Врачански пороен конус“; с код  BG1G0000QPTJKO44 и име „ Карстови води в Западния Балкан“. ПВТ са оценени в добро количествено и химично състояние. 
4.3. Съгласно ПУРН 2022-2027 г. ИП не попада в район със значителен потенциален риск от наводнения, утвърдени от Министъра на околната среда и водите със Заповед № РД-804/10.08.2021 г. В ПУРН 2022-2027 г. няма заложени конкретни мерки, както и предвидени забрани и ограничения касаещи реализацията на дейностите в ИП.
4.4. ИП не попада в санитарно-охранителни зони (СОЗ) определени в съответствие с изискванията на Наредба №3 /16.10.2000 г. за условията и реда за проучване, проектиране, утвърждаване и експлоатация на санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди;
4.5.  ИП не попада в буферна зона с радиус 1000 м около водовземни съоръжения за питейно-битово водоснабдяване  без определена СОЗ по реда на същата наредба.
5. Няма данни за наличие на обекти с историческа, културна или археологическа стойност на територията на имота или в близост до него.
6. Мястото на реализация на инвестиционното предложение не попада в границите на защитени територии по смисъла на Закона за защитените територии (ЗЗТ) и в обхвата на защитени зони (“Натура 2000“) съгласно Закона за биологичното разнообразие (ЗБР).
7. Инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, вкл. птици, предмет на опазване в защитени зони, поради следните мотиви:
7.1. Така заявеното ИП не засяга територии от защитените зони, предвид което няма вероятност реализацията му да доведе до отнемане на площи, унищожаване и/или увреждане на природни местообитания и местообитания на видове, предмет на опазване в тях. 
7.2. Отчитайки местоположението и характера на предвидените дейности не се очаква реализацията на ИП да формира значително по степен безпокойство и да доведе до намаляване на числеността и плътността на популациите на видовете, предмет на опазване в защитена зона BG0000166 "Врачански Балкан". 
7.3. Предвид това, че дейностите не са свързани с генериране на вредни емисии и отпадъци във въздуха, водите и/или почвите, във вид и количества, които да доведат до негативни изменения на територии и ключови елементи на околната среда, то не се очаква отрицателно въздействие върху структурата, функциите и природозащитните цели на най-близката защитена зона. 
7.4. Изграждането и експлоатацията на предвидената сграда не води до нарушаване на функционални връзки между отделни зони от мрежата «Натура 2000» и възникване на бариерен ефект. 
7.5. Реализацията на заявеното ИП не предполага възникване на значителен отрицателен кумулативен ефект върху цитираната защитена зона, в комбинация с реализираните и/или одобрени за реализация ИП/ПП на нейната територия, предвид броя и естеството на характера им.

ІІІ. Типа и характеристиките на потенциалното въздействие върху околната среда: степен и пространствен обхват на въздействието, естество на въздействието, трансграничен характер на въздействието, интензивност и комплексност на въздействието, същност, големина, вероятност за въздействие, очаквано настъпване, продължителност, честота и обратимост на въздействието; комбиниране с въздействията на други съществуващи и/или одобрени инвестиционни предложения; възможност за ефективно намаляване на въздействията: 
1. Териториалният обхват на въздействие, в резултат от извършване на дейностите предвидени с инвестиционното предложение, е ограничен и локален в рамките на п. и. идентификатор 12259.915.24, в местност „Дърводелци“, землището на гр. Враца.
2. Инвестиционното предложение, във връзка с разгледаните по-горе характеристики: 
- не предполага значим дял на атмосферни замърсители;
- няма да предизвика отрицателно въздействие върху повърхностните и подземни водни    обекти, както и върху земните недра, тъй като не се планират дълбоки изкопи, ползване на приоритетни вещества и взрив при строителната дейност;
- не предполага използване на вредни вещества; 
- разгледаната дейност не е свързана с генериране на опасни отпадъци.
3. Предвид представената информация и документация, както и получените в хода на процедурата становища от компетентните органи, в резултат на реализацията на инвестиционното предложение, при спазване на нормативните изисквания, не се очаква значително отрицателно въздействие върху хората, здравето им, флората, фауната, почвите, земеползването, ландшафта, материалните активи, хидрологията и качеството на водите и биологичното разнообразие.
4.  ИП няма връзка с други дейности в обхвата на въздействие. 
5. При спазване на предвидените мерки и условия за безопасна работа не се очаква негативно въздействие върху здравето на работещите на площадката.
6. Предвид местоположението и характера на предвидената дейност, реализацията на инвестиционното предложение няма да доведе до трансгранични въздействия.

ІV. Обществения интерес към инвестиционното предложение:
1. Съгласно изискванията на чл. 95, ал. 1 от ЗООС и чл. 4, ал. 2 от Наредбата за ОВОС, РИОСВ – Враца е информирала писмено кмета на община Враца за постъпилото уведомление. Поставено е съобщение на интернет страницата на инспекцията на 26.05.2026 г. 
2. Възложителят е изпълнил задължението си за самостоятелно оповестяване, като е обявил инвестиционното предложение на входа на имота.
3. В изпълнение разпоредбите на чл. 6, ал. 9 , т. 1 от Наредбата за ОВОС, информацията по Приложение № 2 от същата Наредба е оповестена на информационното табло в сградата на РИОСВ – Враца, както и на интернет страницата на инспекцията на 16.06.2026 г. 
4. На основание чл. 6, ал. 9 , т. 2 от Наредбата за ОВОС, копие от Искането за преценяване на необходимостта от извършване на ОВОС и информацията по Приложение № 2 от Наредбата е предоставено на община Враца, за осигуряване на обществен достъп до информацията и изразяване на становища, сигнали, възражения и/или мнения относно инвестиционното предложение.
5. С писмо изх. № 3200-245-(1)/10.07.2026 г. на община Враца, РИОСВ - Враца е уведомена, че в законоустановения срок не са постъпвали становища, възражения и/или мнения от заинтересовани лица/организации, относно инвестиционното предложение. 
6. Към момента на изготвяне на настоящето решение в РИОСВ-Враца няма постъпили становища, сигнали, възражения и/или мнения относно реализацията на ИП.
+
              Настоящото решение се отнася само за конкретното заявено предложение  и в посочения му капацитет.
  Настоящото решение не отменя задълженията на възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба по околната среда.
         	  На основание чл. 93, ал. 7 от ЗООС, при промяна на инвестиционното предложение, на възложителя или на някои от обстоятелствата, при които е било издадено настоящото решение, възложителят/новият възложител трябва да уведоми РИОСВ-Враца своевременно.
  На основание чл. 93, ал. 8 от ЗООС, решението губи правно действие, ако в срок 5 години от датата на издаването му не е започнало осъществяването на инвестиционното предложение.
  Неизпълнението на поставените условия в настоящото решение е нарушение на чл.166, т.2 от ЗООС, за което ще бъдат предприети съответните административнонаказателни мерки. 
  Решението може да бъде обжалвано пред Министъра на околната среда и водите и/или пред съответния Административен съд в 14 дневен срок от съобщаването му на заинтересованите  лица по реда на Административнопроцесуалния кодекс. 

	
Дата: 14.07.2026 г.




	
[image: ]
	

гр. Враца 3000, ул. ”Екзарх Йосиф” № 81
тел/факс: (+35992) 629211; riosv-vr@riosv-vr.com
http://riosv.vracakarst.com
	
[image: ]



Page 4 of 6

image1.emf
X

инж.Николай Йорданов

Директор на РИОСВ - Враца


image2.wmf

image3.png
IMA®

1S0 9001:2015

Certificate No: BG/13980/1411




image4.wmf

